CELEX: 62005TA0059
Language: el
Date: 2008-09-10 00:00:00
Title: Υπόθεση T-59/05: Απόφαση του Πρωτοδικείου της 10ης Σεπτεμβρίου 2008 — Ευρωπαϊκή Δυναμική κατά Επιτροπής (Δημόσιες συμβάσεις υπηρεσιών — Κοινοτική διαδικασία προσκλήσεως υποβολής προσφορών — Παροχή υπηρεσιών αναπτύξεως, συντηρήσεως και υποστηρίξεως συστημάτων δημοσιονομικής πληροφορήσεως της Γενικής Διευθύνσεως Γεωργία — Κριτήρια επιλογής και αναθέσεως — Απόρριψη προσφοράς υποψηφίου — Υποχρέωση αιτιολογήσεως — Δεν συντρέχει πρόδηλη πλάνη εκτιμήσεως — Αρχές της επιμέλειας και της χρηστής διοικήσεως)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/17
            
         Απόφαση του Πρωτοδικείου της 10ης Σεπτεμβρίου 2008 — Ευρωπαϊκή Δυναμική κατά Επιτροπής
   (Υπόθεση T-59/05) (1)
   
   (Δημόσιες συμβάσεις υπηρεσιών - Κοινοτική διαδικασία προσκλήσεως υποβολής προσφορών - Παροχή υπηρεσιών αναπτύξεως, συντηρήσεως και υποστηρίξεως συστημάτων δημοσιονομικής πληροφορήσεως της Γενικής Διευθύνσεως «Γεωργία» - Κριτήρια επιλογής και αναθέσεως - Απόρριψη προσφοράς υποψηφίου - Υποχρέωση αιτιολογήσεως - Δεν συντρέχει πρόδηλη πλάνη εκτιμήσεως - Αρχές της επιμέλειας και της χρηστής διοικήσεως)
   (2008/C 272/30)
   Γλώσσα διαδικασίας: η αγγλική
   Διάδικοι
   
      Προσφεύγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωπος: Ν. Κορογιαννάκης, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικά, K. Banks και E. Manhaeve, κατόπιν E. Manhaeve και Μ. Wildersprin)
   Αντικείμενο
   Αίτηση ακυρώσεως της αποφάσεως της Επιτροπής, της 23ης Νοεμβρίου 2004, με την οποία απορρίφθηκε η προσφορά που υπέβαλε η προσφεύγουσα στο πλαίσιο της διαδικασίας προσκλήσεως υποβολής προσφορών σχετικά με την παροχή υπηρεσιών αναπτύξεως και συντηρήσεως συστημάτων πληροφορήσεως, καθώς και συναφών υπηρεσιών υποστηρίξεως προοριζομένων για συστήματα δημοσιονομικής πληροφορήσεως της Γενικής Διευθύνσεως «Γεωργία», και με την οποία η εκτέλεση της συμβάσεως ανατέθηκε σε άλλο υποψήφιο.
   Διατακτικό
   Το Πρωτοδικείο αποφασίζει:
   
               1)
            
            
               Απορρίπτει την προσφυγή ως αβάσιμη.
            
         
               2)
            
            
               Η Επιτροπή φέρει τα δικαστικά έξοδά της καθώς και το ένα πέμπτο των εξόδων της Ευρωπαϊκής Δυναμικής — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ.
            
         
               2)
            
            
               Η Ευρωπαϊκή Δυναμική φέρει τα τέσσερα πέμπτα των δικαστικών εξόδων της.
            
         
      (1)  EE C 106 της 30.4.2005.